507.310 - Ordinaziun davart las taxas en il sectur da las victualias, da las chemicalias e da l'equiliber ecologic (OTVC)    507.310   Ordinaziun davart las taxas en il sectur da las victualias, da  las chemicalias e da l'equiliber ecologic (OTVC)  dals 16-12-2008 (versiun dals 01-10-2019)  sa basond sin l'art. 45 da la constituziun chantunala1)  relaschada da la regenza ils 16 da december 2008  Art.  1 Champ d'applicaziun e cumpetenza 1 Questa ordinaziun regla las taxas en il sectur da la legislaziun da victualias ed en   ulteriurs secturs, per l'execuziun da las qualas è responsabel l'uffizi per la segirezza   da victualias e per la sanadad d'animals. Resalvadas restan regulaziuns spezialas da  taxas.  Art.  2 Controllas contestadas 1 Per controllas en il sectur da victualias che han dà motiv a reclamaziuns vegnan   incassadas taxas entaifer il suandant rom: a) per emprova fatga: fr. 30.– fin fr. 200.– b) per inspecziun: fr. 20.– fin fr. 1000.– c) per emprova examinada: fr. 50.– fin fr. 6000.– 2 Ils custs per far emprovas e per examinar emprovas vegnan eruids sin basa dals  puncts  d'expensas ch'èn fixads en la tariffa  da taxas per  la controlla  uffiziala da  victualias  da  l'associaziun  da  las  chemicistas  e  dals  chemicists  chantunals  da  la   Svizra (ACCS). En cas d'inspecziuns vegn l'emprima reclamaziun imponida cun 10  puncts  d'expensas  e  mintga  ulteriura  reclamaziun  cun  20  puncts  d'expensas.  Ils  puncts d'expensas vegnan calculads cun il factur da custs tenor la tariffa da taxas da   la ACCS. Ils custs per l'emissiun e per la communicaziun n'èn betg cuntegnids en las   taxas e vegnan mess a quint supplementarmain.  Art.  3 * …  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   507.310    Art.  4 Ulteriuras controllas ed ulteriurs scleriments 1 Per ulteriuras controllas e per ulteriurs scleriments en il sectur da la legislaziun da  substanzas chemicas, da la legislaziun davart la protecziun da l'equiliber ecologic e  da la legislaziun davart l'agricultura vegnan messas a quint taxas tenor il temp da  lavur effectiv, e quai cun ina tariffa da 140 francs per ura.  Art.  5 Certificats d'autenticitad per products d'origin 1 Per emetter  certificats  d'autenticitad per  products  d'origin a favur  da manaschis  d'export vegnan incassadas – tenor il temp impundì – taxas da 140 francs per ura.  Art.  6 * Servetschs spezials 1 Servetschs spezials e controllas spezialas che na vegnan betg exequidas d'uffizi  vegnan  da  princip  messas  a  quint  tenor  ils  custs  effectivs.  L'uffizi  po,  sche  la  situaziun pretenda quai, offrir tals servetschs per pretschs da martgà.  Art.  7 Aboliziun dal dretg vertent, entrada en vigur 1 L'ordinaziun  da  la  regenza  davart  il  commerzi  cun  tissis  dal  1.  d'october  19731) vegn abolida. 2 Ils artitgels 9 fin 12 da l'ordinaziun davart las taxas per il sectur da sanadad dal 1.   da december 19982) vegnan abolids. 3 Questa ordinaziun entra en vigur il 1. da schaner 2009.  1) CUL 1973, 350, CUL 1996, 3563 e CUL 1998, 4242; DG 504.350 2) DG 500.100  2    https://www.gr-lex.gr.ch/data/500.100/rm    507.310   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 16-12-2008 01-01-2009 relasch emprima versiun - 19-11-2013 01-01-2014 Art. 6 revisiun totala - 27-08-2019 01-10-2019 Art. 3 aboliziun 2019-019   3     507.310    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 16-12-2008 01-01-2009 emprima versiun - Art. 3 27-08-2019 01-10-2019 aboliziun 2019-019 Art. 6 19-11-2013 01-01-2014 revisiun totala -  4     	Art. 1 Champ d'applicaziun e cumpetenza 	Art. 2 Controllas contestadas 	Art. 3 * … 	Art. 4 Ulteriuras controllas ed ulteriurs scleriments 	Art. 5 Certificats d'autenticitad per products d'origin 	Art. 6 * Servetschs spezials 	Art. 7 Aboliziun dal dretg vertent, entrada en vigur  		2019-08-29T09:03:42+0200 	"7001 Chur" 	"Gesetzessammlung Kanton Graubünden"